Izziņa par atzinumos sniegtajiem iebildumiem

**Ministru kabineta rīkojums projekts “Par telpu nekustamajā īpašumā Lāčplēša ielā 106, Rīgā, nodošanu bezatlīdzības lietošanā sociālajam uzņēmumam – sabiedrībai ar ierobežotu atbildību “Dance””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 23.12.2020. (*elektroniskā saskaņošana*) |
|  |  |
| Saskaņošanas dalībnieki: | Tieslietu ministrija, Labklājības ministrija, Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas 03.12.2020. atzinums Nr. 1-9.1/1291; Labklājības ministrijas 03.12.2020. atzinums Nr. A-21-09/143. |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | – |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
|  | *2* | *3* | *4* | *5* |
| 1 | Ministru kabineta rīkojuma “Par telpu nekustamajā īpašumā Lāčplēša ielā 106, Rīgā, nodošanu bezatlīdzības lietošanā sociālajam uzņēmumam – sabiedrībai ar ierobežotu atbildību “Dance”” projektā (turpmāk – projekts):“5.2. lai saņemtu *de minimis* atbalstu kārtējam gadam, pamatojoties uz Regulas 6.panta 1.punktu un 3.punktu, sabiedrība ar ierobežotu atbildību “Dance” katru gadu līdz 31.decembrim iesniedz Finanšu ministrijai (valsts akciju sabiedrībai “Valsts nekustamie īpašumi”) pieteikumu *de minimis* atbalsta saņemšanai, pieteikumam pievieno *de minimis* atbalsta uzskaites sistēmā sagatavotās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru;” | **Tieslietu ministrijas 03.12.2020. atzinumā Nr. 1-9.1/1291 izteiktie iebildumi:**1. Lūdzam izvērtēt projekta 5.2.apakšpunktā ietvertās norādes uz Eiropas Komisijas 2013. gada 18. decembra regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Regula) 6. panta 1. un 3. punktu pamatotību, jo minētās Regulas normas ir attiecināmas uz dalībvalsti, nevis privātpersonu. Vienlaikus lūdzam projekta 5.2. apakšpunktā ietvert norādi uz Ministru kabineta 2018.gada 21.novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – Noteikumi Nr. 715) normām, kas nosaka 5.2. apakšpunktā paredzētos pienākumus atbalsta pretendentam. | **Iebildums ņemts vērā.**Precizēts projekts un attiecīgi precizēta anotācija. | Projektā: “5.2. lai saņemtu *de minimis* atbalstu kārtējam gadam, sabiedrība ar ierobežotu atbildību “Dance” katru gadu līdz 31.decembrim iesniedz Finanšu ministrijai (valsts akciju sabiedrībai “Valsts nekustamie īpašumi”) pieteikumu *de minimis* atbalsta saņemšanai, pieteikumam pievieno *de minimis* atbalsta uzskaites sistēmā sagatavotās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru saskaņā ar Ministru kabineta 2018.gada 21.novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 21. un 47. punktu;” |
| 2. | “5.3. Finanšu ministrija (valsts akciju sabiedrība “Valsts nekustamie īpašumi”) pēc šā rīkojuma 5.2.apakšpunktā minētā pieteikuma saņemšanas atbilstoši Regulas 2.panta 2.punktam, 3.panta 2.punkta pirmajai daļai un 6.panta 3.punktam pārbauda SIA “Dance” pēdējo triju fiskālo gadu laikā saņemto *de minimis* atbalstu Latvijas Republikā viena vienota uzņēmuma līmenī, nosaka *de minimis* atbalsta apmēru kārtējā gada nomas maksas apmērā, kas aprēķināta saskaņā ar normatīvajiem aktiem par publiskas personas mantas iznomāšanu un reģistrē *de minimis* atbalsta uzskaites sistēmā sabiedrībai ar ierobežotu atbildību “Dance” piešķirto *de minimis* atbalsta summu;” | 2. Lūdzam izvērtēt nepieciešamību projekta 5.3. apakšpunktu papildināt ar norādi uz Regulas 6. panta 1. punktu, kas cita starpā nosaka dalībvalsts pienākumu pirms atbalsta piešķiršanas no attiecīgā uzņēmuma pieprasīt rakstisku vai elektronisku deklarāciju par visu citu *de minimis* atbalstu, kuru iepriekšējo divu fiskālo gadu un kārtējā fiskālā gada laikā uzņēmums ir saņēmis saskaņā ar Regulu vai citām *de minimis* regulām. | **Iebildums ņemts vērā.**Precizēts projekts un attiecīgi precizēta anotācija. | Projektā: “5.3. Finanšu ministrija (valsts akciju sabiedrība “Valsts nekustamie īpašumi”) pēc šā rīkojuma 5.2.apakšpunktā minētā pieteikuma saņemšanas atbilstoši Regulas 2.panta 2.punktam, 3.panta 2.punkta pirmajai daļai, 6.panta 1. un 3.punktam pārbauda SIA “Dance” pēdējo triju fiskālo gadu laikā saņemto *de minimis* atbalstu Latvijas Republikā viena vienota uzņēmuma līmenī, nosaka *de minimis* atbalsta apmēru kārtējā gada nomas maksas apmērā, kas aprēķināta saskaņā ar normatīvajiem aktiem par publiskas personas mantas iznomāšanu un reģistrē *de minimis* atbalsta uzskaites sistēmā sabiedrībai ar ierobežotu atbildību “Dance” piešķirto *de minimis* atbalsta summu;” |
| 3. | “5. 8. ja tiek pārkāptas Regulas prasības, SIA “Dance” ir pienākums atmaksāt Finanšu ministrijai (valsts akciju sabiedrībai “Valsts nekustamie īpašumi”) visu līguma ietvaros saņemto *de minimis* valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad *de minimis* valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi;” | 3. Lūdzam izvērtēt nepieciešamību projekta 5.8. apakšpunktu papildināt ar norādi uz projekta 4. punktā minēto līgumu, paredzot, ka sabiedrība ar ierobežotu atbildību “Dance” ir pienākums atmaksāt saņemto *de minimis* valsts atbalstu, ja sabiedrība ar ierobežotu atbildību “Dance” pārkāpj līguma un Regulas prasības. | **Iebildums ņemts vērā, izvērtēts, sniedzam šādu skaidrojumu.** Projekta 5.8.apakšpunkts attiecas uz komercdarbības atbalsta regulējuma prasību ievērošanu. Ne visos gadījumos, kad tiek pārkāpti projekta 4.punktā minētā līguma noteikumi, SIA “Dance” būtu atmaksājams *de minimis* piešķirtais valsts atbalsts, tostarp, projekta 5.7.apakšpunktā ir iekļauti noteikumi, kas ietver tiesības izbeigt ar SIA “Dance” noslēgto līgumu, ja tā nepilda konkrētos līguma noteikumus un šajos gadījumos līdz līguma izbeigšanai piešķirtais *de minimis* valsts atbalsts samazinātas nomas maksas veidā nebūtu atmaksājams, ja vien nav pārkāptas Regulas prasības. | Projektā: “5.8. ja tiek pārkāptas Regulas prasības, SIA “Dance” ir pienākums atmaksāt Finanšu ministrijai (valsts akciju sabiedrībai “Valsts nekustamie īpašumi”) visu līguma ietvaros saņemto *de minimis* valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad *de minimis* valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi;” |
| 4. | “5.9. SIA “Dance” un Finanšu ministrijai (valsts akciju sabiedrībai “Valsts nekustamie īpašumi”) saskaņā ar Regulas 6.panta 4.punktu ir pienākums dokumentus, kas saistīti ar *de minimis* atbalsta sniegšanu, glabāt 10 gadus no *de minimis* atbalsta piešķiršanas dienas.” | 4. Lūdzam izvērtēt projekta 5.9. apakšpunktā paredzētā pienākuma sabiedrībai ar ierobežotu atbildību “Dance” glabāt dokumentus, kas saistīti ar *de minimis* atbalsta sniegšanu, 10 gadus no *de minimis* atbalsta piešķiršanas dienas atbilstību Regulas 6. panta 4. punktam un Noteikumu Nr.715 36. punktam. Vēršam uzmanību, ka Regulas 6. panta 4. punktā noteiktais pienākums ir attiecināts uz dalībvalsti. | **Iebildums ņemts vērā, izvērtēts, sniedzam šādu skaidrojumu.**Kā jau norādīts anotācijā, ne visa informācija, kas ir saistīta ar *de minimis* atbalsta piešķiršanu tiek uzglabāta *de minimis* atbalsta uzskaites sistēmā. Regulas 6.panta 4.punktā ietvertais nosacījums glabāt datus par individuālo *de minimis* atbalstu 10 fiskālos gadus, sākot no šā atbalsta piešķiršanas dienas, attiecas gan uz atbalsta sniedzēju, gan saņēmēju. Tostarp vēršam uzmanību, ka Ministru kabineta 20.02.2018. noteikumu Nr.97 “Publiskas personas mantas iznomāšanas noteikumi” 91.8. apakšpunktā noteikts, ka iznomātājs un nomnieks datus par *de minimis* atbalstu glabā 10 fiskālos gadus atbilstoši Komisijas regulas Nr. 1407/2013 6. panta 4. punktam. | Projektā: “5.9. SIA “Dance” un Finanšu ministrijai (valsts akciju sabiedrībai “Valsts nekustamie īpašumi”) saskaņā ar Regulas 6.panta 4.punktu ir pienākums dokumentus, kas saistīti ar *de minimis* atbalsta sniegšanu, glabāt 10 gadus no *de minimis* atbalsta piešķiršanas dienas.” |
| 5. | “6. Lēmumu par *de minimis* atbalsta piešķiršanu pieņem atbilstoši Regulas 7. panta 4. punktam un 8. pantam.” | 5. Lūdzam izvērtēt projekta 6. punkta redakciju, izsakot to atbilstoši Regulas 7. panta 4. punktā un 8. pantā noteiktajam, kas attiecas uz Regulas piemērošanas termiņu. | **Iebildums ņemts vērā.**Precizēts projekts un attiecīgi precizēta anotācija. | Projektā: “6. Lēmumu par *de minimis* atbalsta piešķiršanu pieņem, ievērojot Regulas 7. panta 4. punktā un 8. pantā noteiktos termiņus Regulas piemērošanai.” |
| 6. |  | 6. Projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punkta 5. un 6. lapaspusē uzskaitīti zemes vienībām ar kadastra apzīmējumiem 0100 040 0021 un 0100 040 0119 noteiktie apgrūtinājumi. Ievērojot minēto, lūdzam izvērtēt minēto apgrūtinājumu ietekmi uz telpu nekustamajā īpašumā Lāčplēša ielā 106, Rīgā, turpmāko izmantošanu to nodošanas bezatlīdzības lietošanā sabiedrībai ar ierobežotu atbildību “Dance” gadījumā un ar attiecīgu informāciju papildināt anotāciju, it īpaši, ņemot vērā, ka projekta 1. punkts paredz sabiedrībai ar ierobežotu atbildību “Dance” nodot lietošanā telpas, kuras atrodas ēkā (būves kadastra apzīmējums 0100 040 0021 003) – Lāčplēša ielā 106 k-1, kas savukārt atbilstoši anotācijas 4. lapaspusē norādītajam un projektam pievienotajai informatīvajai izdrukai no Kadastra informācijas sistēmas teksta datiem atrodas vienīgi uz zemes vienības ar kadastra apzīmējumu 0100 040 0021. | **Iebildums ņemts vērā.**Precizēta anotācija. | Anotācijas I sadaļas 2.punktā: “Minētie apgrūtinājumi tiešā veidā neskar sabiedrībai ar ierobežotu atbildību “Dance” bezatlīdzības lietošanā nodoto telpu lietošanu, vienlaikus jāņem vērā Aizsargjoslu likuma 35.panta septītajā daļā noteiktais, ka juridiskajām un fiziskajām personām aizsargjoslās jāizpilda attiecīgā objekta īpašnieka vai valdītāja likumīgās prasības.Ņemot vērā to, ka zemes vienība ar kadastra apzīmējumu 0100 040 0021 atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) teritorijā un UNESCO Pasaules kultūras un dabas mantojuma vietas „Rīgas vēsturiskais centrs” (aizsardzības Nr. 852) aizsardzības zonā, lietojot nekustamo īpašumu, jāievēro spēkā esošie normatīvie akti kultūras pieminekļu aizsardzības jomā. Nekustamā īpašuma Lāčplēša ielā 106, Rīgā, izmantošanā ir saistošs likums „Par kultūras pieminekļu aizsardzību”, Rīgas vēsturiskā centra saglabāšanas un aizsardzības likums, Ministru kabineta 2003. gada 26. augusta noteikumi Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” un 2004. gada 8. marta noteikumi Nr. 127 „Rīgas vēsturiskā centra saglabāšanas un aizsardzības noteikumi”.Saskaņā ar Rīgas vēsturiskā centra saglabāšanas un aizsardzības likuma 5. panta pirmo daļu Rīgas vēsturiskajā centrā un tā aizsardzības zonā aizliegta jebkāda darbība, kas var izraisīt tajā esošo saglabājamo un aizsargājamo kultūrvēsturisko vērtību iznīcināšanu vai bojāšanu. |
| 7. | “5.1. telpas tiek nodotas bezatlīdzības lietošanā, piešķirot *de minimis* valsts atbalstu samazinātas nomas maksas veidā (100 procentu apmērā), un līgums ir spēkā līdz brīdim, kamēr sabiedrībai ar ierobežotu atbildību “Dance” ir sociālā uzņēmuma statuss un līdz brīdim, kad plānotais atbalsts pārsniedz Regulas 3.panta 2.punkta pirmajā daļā noteikto summu viena vienota uzņēmuma līmenī atbilstoši Regulas 2.panta 2.punktā noteiktajai “viena vienota uzņēmuma” definīcijai, bet ne ilgāk par 6 gadiem;” | **Tieslietu ministrijas 03.12.2020. atzinumā Nr. 1-9.1/1291 izteiktais priekšlikums:**Vienlaikus izsakām priekšlikumu projekta 5.1. apakšpunktā ietvert norādi uz konkrētu Regulas 2. panta 2. punkta apakšpunktu, kas būtu attiecināms uz sabiedrību ar ierobežotu atbildību “Dance”. | **Priekšlikums izvērtēts,** skaidrojam, ka saskaņā ar Regulas 2.panta 2.punktu “Viens vienots uzņēmums” šīs Regulas nolūkā ietver visus uzņēmumus, kuru starpā pastāv vismaz vienas no šādām attiecībām:a) vienam uzņēmumam ir akcionāru vai dalībnieku balsstiesību vairākums citā uzņēmumā;b) vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;c) vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;d) viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem.Uz SIA “Dance” attiecināmi visi Regulas 2.panta 2.punkta apakšpunktos ietvertie nosacījumi. |  |
| 8. | “3. Šā rīkojuma 1.punktā minētās telpas tiek nodotas sabiedrībai ar ierobežotu atbildību “Dance” sociālās uzņēmējdarbības īstenošanai – sniegt bērniem un jauniešiem kvalitatīvu brīvā laika pavadīšanas pakalpojumu pieejamību – ar deju, kustību un improvizāciju saistītus sociālos pakalpojumus.” | **Labklājības ministrijas 03.12.2020. atzinumā Nr. A-21-09/143 izteiktie iebildumi:**“[…] izteikt rīkojuma projekta 3.punktu šādā redakcijā: “3. Šā rīkojuma 1.punktā minētās telpas tiek nodotas sabiedrībai ar ierobežotu atbildību “Dance” sociālās uzņēmējdarbības īstenošanai – sniegt ar deju, kustību un improvizāciju saistītus sociālos pakalpojumus, lai palielinātu kvalitatīvas brīvā laika pavadīšanas iespējas un interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālām mērķa grupām, kā ģimenēm, kurām noteikta atbilstība trūcīgā statusam; bāreņiem un bez vecāku gādības palikušām personām; ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, veicinot bērnu un jauniešu vispusīgu attīstību, pašapziņu un sociālo integrāciju.” Sabiedrība ar ierobežotu atbildību “Dance”, iesniedzot pieteikumu Labklājības ministrijā sociālā uzņēmuma statusa iegūšanai, norādīja, ka sociālā mērķa sasniegšanai tiks sniegti ar deju, kustību un improvizāciju saistīti pakalpojumi, no gūtajiem ieņēmumiem nodrošinot samazinātas maksas vai bezmaksas nodarbības šādām mērķa grupām: • ģimenēm, kurām noteikta atbilstība trūcīgā statusam; • bāreņiem un bez vecāku gādības palikušām personām;• ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni (daudz bērnu ģimenes), tādējādi veicinot bērnu un jauniešu iesaisti dejas kustībā, vispusīgu attīstību, pašapziņu un sociālo integrāciju. Lai nodrošinātu, ka bezatlīdzības lietošanā nodotās telpas tiks izmantotas atbilstoši uzņēmuma sociālajam mērķim, nepieciešams precizēt rīkojuma projekta 3.punktu.” | **Iebildums ņemts vērā.**Precizēts projekts un attiecīgi anotācija. | Projekta 3.punktā: “Šā rīkojuma 1.punktā minētās telpas tiek nodotas sabiedrībai ar ierobežotu atbildību “Dance” sociālās uzņēmējdarbības īstenošanai – sniegt ar deju, kustību un improvizāciju saistītus sociālos pakalpojumus, lai palielinātu kvalitatīvas brīvā laika pavadīšanas iespējas un interešu izglītības pieejamību finansiāli mazāk labvēlīgā situācijā esošiem bērniem, jauniešiem no sociālām mērķa grupām, kā ģimenēm, kurām noteikta atbilstība trūcīgā statusam; bāreņiem un bez vecāku gādības palikušām personām; ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, veicinot bērnu un jauniešu vispusīgu attīstību, pašapziņu un sociālo integrāciju”. |
| Atbildīgā amatpersona |  |  |
|  |  |  |
|  | (paraksts)\* |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Līga Rozenberga

VNĪ Tiesību aktu daļas tiesību aktu speciāliste

tālr. 22046774

Liga.Rozenberga@vni.lv